Empusidae

Blepharodinae
 Empusinae

Empusidae er en gruppe (familie) av insekter som tilhører ordenen knelere.

 Utseende 
Middelsstore til store, spinkelt bygde knelere som særlig kjennes på at hodet har en høy, spiss "kam", på at forkroppen er svært lang og tynn, og på at bakkroppsleddene har nedhengende lapper på sidene. Hannene har fjærformede antenner, nymfenes antenner er kjegleformede, de voksne hunnenes korte og trådformede. Lårene har ofte også nedhengende lapper, dette bidrar til å bryte opp insektets omriss og forbedrer dermed kamuflasjen.
300px|left|thumb|Idolomantis diabolica, et eksempel på denne familiens særpregede utseende

 Liv og utvikling 
Denne familien finnes særlig på blomsterenger og på steder med høyt gress.
Empusidae er spinkelt bygde knelere og det tar mest ganske små byttedyr, mest små fluer.
Empusidene har et grotesk utseende, men den franske entomologen Jean-Henri Fabre, som studerte knelernes atferd nøye, merket seg at disse knelerne er langt mindre aggressive enn medlemmene av familien Mantidae. Seksuell kannibalisme (at hunnen spiser hannen under paringen) forekommer visstnok ikke i denne familien. Begge kjønn flyr godt. De europeiske artene utvikler seg gjennom vinteren, og er fullvoksne om våren, de kan derfor ikke klare seg i områder med kaldt klima.

 Utbredelse 
Familien er utbredt i Afrika, Asia og Sør-Europa.

 Systematisk inndeling / europeiske arter 

 Ekte insekter (Ectognatha) 
 Dicondylia
 Vingede insekter (Pterygota) 
 Neoptera («nyvinger») 
 Dictyoptera 
 Ordenene Knelere, Mantodea
 Familien Empusidae
 Underfamilien Blepharodinae
 Gruppe Blepharodini
 Slekten Blepharodes Bolivár, 1890 – 4 arter
 Slekten Blepharopsis Rehn, 1902 – én art, i Europa:
 Blepharopsis mendica (Fabricius, 1775)
 Gruppe Idolomantini
 Slekten Idolomantis Uvarov, 1940 – én art
 Underfamilien Empusinae
 Gruppe Empusini
 Slekten Dilatempusa Roy, 2004 – én art
 Slekten Empusa Illiger, 1798 – 12 arter, 3 i Europa:
 Empusa fasciata Brullé, 1832
 Empusa pennata (Thunberg, 1815)
 Empusa pectinicornis (Pallas, 1773)
 Slekten Gongylus Thunberg, 1815 – 3 arter
 Slekten Hypsicorypha Krauss, 1892 – én art, i Europa:
 Hypsicorypha gracilis (Burmeister, 1838)
 Gruppe Idolomorphini
 Slekten Hemiempusa Saussure & Zehnter, 1895 – én art
 Slekten Idolomorpha Burmeister, 1838 – 4 arter

 Kilder 

 Liste over artene, fra Mantodea Species File Online
 Fauna Europaea, utbredelsesdatabase over europeiske dyr 

 Eksterne lenker 

 Tree of Life: Empusidae 
 Norsk Entomologisk forening

Kategori:Knelere